Så var man i gang med julegavelaging mellom eksamenslesing og en unge som ikke vil legge seg på kveldene..
I sommer begynte jeg på et lappeteppe til ei lita jente på 3 år. I helga gjorde jeg det ferdig, og tror det vil bli en bra julegave som blir bra på stor-jente-senga hennes.
stoffene er fra stoff og stil, og teppe er ca 90x200.
Mange morsomme og fargerike stoffer som ei lita jente kan studere vel og lenge.
Jeg fikk også tid til å prøve å sy en kjole i størrelse 74..dette har jeg ikke prøvd tidligere, og hadde jeg ikke sku ha hatt fòr på innsiden, så hadde det vært easy peasy.. Jeg fant også ut at jeg ville prøve å sette i glidelås, noe jeg heller ikke kan.
Mønsteret er hentet boka Barnetøj 0-3 år av Meedom.
Lagt inn av Christine kl. søndag, november 20, 2011 2 kommentarer:
Etiketter: lappeteppe, sying og søm
Da jeg startet denne bloggen i sommer var det fordi jeg visste jeg skulle studere IKT til høsten, og jeg var bltt tipset at et av arbeidskravene var å lage blogg. I sommer var jeg jo også høygravid og tenkte at alt jeg kunne gjøre før babyen kom, var arbeid spart til høsten.. Så nå vil jeg nå fortelle hva jeg synes om facebook i undervisninga..-hvilket blir litt i en annen retning av mine "vanlige" innlegg som til nå har omhandlet mest håndarbeid..
En facebookprofil er noe de fleste har i dag, både voksne, ungdommer og barn. Det blir brukt på ulike måter av mange mennesker. Dersom jeg skulle trekke dette inn i undervisninga ville jeg først ha påpekt nettvett og undervist elevene i digital dømmekraft, slik at alle hadde kunnskaper om hvor de ulike grensene går og hva en kan og ikke kan skrive på slike nettsteder, eller hva en kan og ikke kan legge ut av bilder. Men jeg ser for meg at facebook kan blitt brukt som et medie hvor elever kunne dele informasjon, tekster, linker osv. Dersom de for eksempel skulle arbeide med Ibsen i norsk, hadde elever kunne delt linker til gode nettsteder som var relevant. Elever og lærer hadde også kunne brukt facebook som en plass å dele word-dokumenter i innboksen. På denne måten kunne vi arbeidet med prosessorientert skriving.
Men når dette er sagt, så er det benyttet fronter på skolen jeg har arbeidet på tidligere, og dette er et lukket program mellom lærere, elever og foresatte. Dersom elever hadde blitt like interessert i å bruke fronter som de var i å bruke facebook, hadde vi kunne gjort akkurat det samme på fronter som på facebook, og litt til på grunn av åndsverksloven.
Min konklusjon er altså at jeg vil lære elevene med fronter og alle dens muligheter før jeg tar i bruk facebook i undervisninga.
Lagt inn av Christine kl. mandag, november 07, 2011 5 kommentarer:
Einstein & Erling
Likeheten er slående!
Lagt inn av Christine kl. fredag, oktober 28, 2011 Ingen kommentarer:
Åj hvor tida går..
Nå er Erling allerede passert to måneder. Han er en hærlig kar, og både far og mor koser seg hjemme. Det blir lite tid til håndarbeid når man har en liten tass og fullt studie ved siden av, men her om dagen fikk jeg gjort ferdig et dusin smekker som hadde ligget noen måneder uten knapper. Merket plutselig behovet for smekkene når Erling er begynt å gulpe en del.
Jeg sydde de i diverse restestoffer og med fleece bak.
Og her er Erling igjen.. :) to måneder gammel og glad og fornøyd..
Lagt inn av Christine kl. torsdag, oktober 20, 2011 Ingen kommentarer:
Lagt inn av Christine kl. fredag, august 26, 2011 7 kommentarer:
Da var datoen for terminen min her, og da det var fullmåne i natt hadde vi pakket sakene og satset på action..-men det ble en rolig natt og så langt har det vært en rolig dag..
Men jeg fikk produsert noe ferdig i går som jeg gjerne vil dele med dere :)
Denne er sydd i prikkete dongeristoff fra stoff og stil. Stoffet kunne vært noe mykere, men men...
Applikasjonene er bare noen figurer jeg klippet ut fra et annet stoff og sydde på..veldig enkelt og fort gjort!
Disse überkule gule knappene kjøpte jeg på floken her om dagen
Og for at barnefaren ikke skal ha vanskeligheter med av- og påkledning under bleieskift, så har jeg satt trykknapper hele veien ned, også i ribben i beina.. synes dette var en genial patent!
Lagt inn av Christine kl. søndag, august 14, 2011 3 kommentarer:
Jeg kunne jo godt gjort som alle andre og bare kjøpt stelleveske til den nye fine barnevogna, men for å ha noe å sysle med så var det jo greit å prøve og sy ei selv. Dette var faktisk et veldig morsomt prosjekt, kanskje spesielt fordi jeg ikke hadde noe mønster jeg arbeidet ut fra.
Veska er sydd i mørk brun cordfløyel (11 wales) fra stoff og stil.
Jeg laga ei stor lomme på framsia under lokket, og satte i en trykknapp på tvers over veska så den ikke skal bli så stor og løs.
Foret inni er også kjøpt på stoff og stil.
Her skal i alle fall være god nok plass inni..
Og mens jeg venter på at babyen skal komme, så har jeg strikket litt på dette helseteppe
Det er strikket i 2 tråds garn fra nøstebarn.. har hørt så mye skryt av dette ubehandla garnet, så jeg måtte gi det et forsøk..jeg er altså kommet halvveis i dette prosjektet, så har enda 100 g som skal strikkes i bare rett masker og på pinne 6! Så jeg har enda noe å gjøre mens jeg venter...
Lagt inn av Christine kl. fredag, august 12, 2011 Ingen kommentarer:
Dette lappeteppe tenkte jeg kunne være et fint krabbeteppe til lille mannen når han en gang kommer.. men jeg har et problem...-jeg kan ikke montere lappetepper!!!
Så hva gjør jeg nå?? skjønner jo at jeg må ha noe platevatt og en bakgrunn, men... tror jeg må oppsøke eksperthjelp hos sydamer i nabolaget :)
De nydelige stoffene i blå- og bruntoner har jeg kjøpt på Floken på Evenskjer :)
Lagt inn av Christine kl. fredag, august 12, 2011 1 kommentar:
Når en holder på med ørten prosjekter samtidig, blir det få oppdateringer på bloggen fordi alt ligger halvferdig strødd rundt om kring..
Men nå er det bare seks dager igjen til termin, og her om dagen pakket jeg den berømmelige sykehus-baggen. I følge de lærde skal en ha med noe klær og sånt til babyen, og jeg syntes jo det var litt stusselig at jeg ikke hadde noe hjemmelaga i størrelse "nyfødt"..(alle bestemødre strikker jo i langt større størrelser enn som så..)
Så da tok jeg og tegnet mønster til en liiiten sparkebukse og satte i gang..
Synes den nye patenten med å sy knapper i ribben også i beina var smart..hadde først sydd ribb i beina på vanlig vis, men da påpekte mamma at det ble trangt å få ut bleierumpa av det lille hullet som var igjen.. godt man har kloke og erfarne mødre som inspiserer arbeidet underveis ;)
I utgangspunktet skulle jeg lage ei kjønnsnøytral bukse med ei ku i tilfelle det sku komme ei jente i stedet for gutten vi venter oss, men det endte med blått likevel.. kan det være et tegn?
Jeg sydde også en rød bleiepose på bestilling for søstra mi..hun hadde fått så mange kommentarer på sin pose, så nå skulle hun gi en i gave til ei venninne som hadde beundret hennes smarte pose.. Denne er fort gjort å sy sammen, så tror det blir en del flere av disse.
Jeg arbeider også med et krabbeteppe og ei stelleveske, så oppdatering kommer etterhvert som ting blir ferdig her :)
Lagt inn av Christine kl. mandag, august 08, 2011 3 kommentarer:
I dag har det vært grått og trist ute, og det har det også vært i Norge etter de forferdelige hendelsene i Oslo og på Utøya. Jeg ble nødt til å slå av tv'en og satte meg heller ned med symaskinen denne regnværsdagen.
Av grønn velur fra stoff og stil har jeg sydd ei ny sparkebukse i str 68. Jeg laget en noe lengre ribb nede i fotene i håp om at buksa kanskje kan brukes litt lengre :) Jeg har aldri sydd med velur tidligere, og oppdaget raskt at dette stoffet var veldig fint og mykt, men lever sitt eget liv når en syr i det. Her må en bare passe på!
Buksa er pynta med en applikert frosk..litt skjevt smil og merkelige øyne, men det er slik en kan se at det er hjemmelaget :) Stoffene er fra Floken A/S garn&sånt.
Jeg plukket også opp noe søtt barnestoff da jeg var i Kiruna i forrige uke som jeg sydde inn i overdelen. Festlig med masse morsomme dyr..
Og så var det jo veldig hyggelig at min kjære samboer kommenterte etterpå "hvorfor kjøper folk barneklær når en kan sy slike fine ting selv?" :)
Lagt inn av Christine kl. lørdag, juli 23, 2011 10 kommentarer:
Jeg har sydd denne sparkebuksa etter mønster fra stoff og stil og den er i størrelse 68. Jeg likte mønsteret veldig godt, og uten å ha prøvd den på noe barn enda så synes jeg formen så flott ut.
Mønsteret var greit å følge, og ekstra greit er det jo at den har knapper i skrittet som gjør bleieskift enklere. Da måtte "ho mor" til med hammeren for å få i knappene , men det gikk bare fint..
Applikerte på ei lita skilpadde for å pynte opp litt :)
Lagt inn av Christine kl. lørdag, juli 16, 2011 3 kommentarer:
Lagt inn av Christine kl. søndag, juli 10, 2011 3 kommentarer:
Jeg har sydd ei bukse i en myk type dongeri fra stoff & stil. Buksa har brun ribb i livet og i beina, og jeg har applikert med et lite fly for å pynte litt opp. Buksa er til min kjære tantegutt, Jørgen, som er tre måneder.
Applikasjon er morro, og det er artig å finne ulike stoffer å pynte opp enkle plagg med. Dette rutete stoffet har jeg kjøpt på Floken A/S. Sømmen jeg har brukt for å sy rundt er tett tett sikksakk søm. Jeg driver enda å prøver ut dette med applikasjon, og må si det er litt vanskelig å få til pene svinger uten at det skal bli en "klomp" med tråd.
Lagt inn av Christine kl. søndag, juli 10, 2011 Ingen kommentarer:
Inspirasjon fra boka "Made by me. Sybloggernes beste oppskrifter"
Jeg var så heldig og fikk boka "Made by me" i tidlig bursdagsgave av min mor. Dette er ei alle tiders bok både for nybegynnere og sikkert masse nytt og nyttig for den erfarne syerske også..
Jeg har begynt med små og enkle ting, og det har resultert i en bleiepose og noen smekker.
Denne bleieposen skal romme 3-4 bleier og en pose våtservietter..-men det har jeg ikke testa ennå. Jeg har sydd den i stoff fra Floken A/S garn&sånt.
Smekkene er sydd i flanell på framsiden og fleece bakom. Tenker jeg kan sette flere knapper i slik at en kan justere størrelsen litt.. disse var fort gjort å sy, og vil tro de kan være praktisk i bruk.
Lagt inn av Christine kl. torsdag, juli 07, 2011 2 kommentarer:
Ja, jeg gjør et nytt forsøk på å blogge..mulig det ikke er helt min greie, men skal gi det et forsøk.
Jeg vil vise hva jeg holder på med om dagene, da jeg har tatt sommerferie og bare går hjemme og fintrør og venter på termindatoen som er 14. august.. jeg fikk plutselig over meg at jeg ville prøve å sy barneklær i og med at jeg venter mitt første barn, så jeg blåste støvet av min Pfaff expression 2026 som har stått ubrukt i skapet i to år.
Her er ei jentebukse i str 68.
Dette er ei sparkebukse jeg sydde i str 68. Den har ikke knapper i beina og kan derfor være litt vanskelig i bruk, men synes den ble litt morsom. Mønsteret er henta fra ei bok fra 1981 med masse retro oppskrifter fra 70-tallet.